jkorsvik/nowiki_second_scrape_merged huggingface dataset:
Štefan Uher

Štefan Uher   (født 4. juli 1930, død 29. mars 1993) var en slovakisk filmregissør og dokumentarist. 
Štefan Uher studerte ved filmskolen i Praha (FAMU 1950-1955). Blant hans mest kjente filmer er Slnko v sieti  (The Sun in a Net), Panna zázracnica (Miraculous Virgin) og Pásla kone na betóne (A Ticket to the Heaven).


== Utvalgt filmografi ==
Správca skanzenu  (1988)  (The Curator of Outdoor Museum)
Pásla kone na betóne  (1982)  (A Ticket to the Heaven)
Kosenie jastrabej lúky (1981) (Mowing of Hawk Meadow)
Penelopa (1977)
Keby som mal dievča  (1976) (If I Had a Girl)
Keby som mal pušku (1971) (If I Had a Gun)
Tri dcéry  (1968) (Three Daughters)
Panna zázračnica  (1966) (Miraculous Virgin)
Organ   (1964) (The Organ)
Slnko v sieti  (1962) (The Sun in a Net)
My z deviatej A   (1961)


== Referanser ==


== Eksterne lenker ==
(en) Štefan Uher på Internet Movie Database 
(en) Štefan Uher på AllMovie 
(en) Štefan Uher hos The Movie Database 
worldscinema.org(engelsk)
kinokultura.com(engelsk)
grunes.wordpress.com(engelsk)
Lei mæ hjem

«Lei mæ hjem» er en norsk sang. Melodi og tekst ble skrevet av Tore Hansen. Den var ett av bidragene til Melodi Grand Prix 1981, den norske uttakingen til Eurovision Song Contest 1981 i Dublin i Irland.
Sangen ble framført på norsk av Unit Five. Den endte på en andreplass med 64 poeng.


== Innspilling ==
Unit Five. Utgitt på singlen Talent TS 117 i 1981.


== Referanser ==
Lorelei (sang)

«Lorelei» er en norsk sang, skrevet og sunget av Eigil Berg. Den var ett av bidragene til Melodi Grand Prix 1981, den norske uttakingen til Eurovision Song Contest 1981 i Dublin i Irland.
I konkurransen ble sangen framført på norsk av Eigil Berg. «Lorelei» endte nest sist, på en 9.-plass med 35 poeng.


== Innspilling ==
Eigil Berg. Utgitt på singlen Mercury 6084 037. Produsert av Eigil Berg og Hans Petter Danielsen.


== Referanser ==
Martlet

Martlet er en heraldisk figur som likner en seiler, men kan noen ganger være framstilt som en generell småfugl med sammenslåtte vinger. Navnet kommer fra den franske heraldiske figuren merlette, som er mer ande- eller svaneaktig heraldisk fugur uten føtter. Martlet var særlig vanlig i engelsk heraldikk, men finnes også i våpenet til distriktet Dundalk i Irland.


== Symbolikk ==
Som symbol representerer martlet utholdenhet. Seilere har svært små føtter som ikke er synlige i flukt. De bruker også føttene lite. Vår hjemlige tårnseiler kan være på vingene i tre år sammenhengende. I middelalderen trodde mange at de ikke hadde føtter i det hele tatt (det latinske navnet på familien «Apoda» betyr fotløs), og den heraldiske figuren er også ofte framstilt uten føtter. Siden figuren ikke har føtter, ble den ansett å aldri kunne lande, og måtte derfor holde seg på vingene hele livet.
Martlet ble også ble brukt for å markere arverekkefølgen. Den fjerde sønnen brukte familiens våpen, men med en martlet for å vise at han var nummer fire i arverekkefølgen (de andre plassirenene hadde egne tegn).


== Annen bruk ==
Det amerikanske jagerflyet F4F Wildcat fra 2. verdenskrig fikk betegnelsen Martlet av britene, som brukte den amerikanske maskinen på hangarskip gjennom hele krigen.
Putney Bridge

Putney Bridge er en buebro over Themsen i det vestlige London. Broen ble åpnet i 1886, og binder sammen Fulham i nord med Putney i sør. Dagens bro er den andre broen på stedet. 


== Opprinnelig bro ==
De første planene om å bygge en bro ble lansert i 1671. Forslaget møtte stor motstand, og ble nedstemt i parlamentet. Kampen for en bro fortsatte imidlertid. I 1720 fikk statsminister Robert Walpole problemer da han skulle krysse elven med ferje. Ferjen var på andre siden av elven, og ferjemennene ignorerte Walpoles rop om å bringe han over. Seks år senere, med Walpoles støtte, ble et nytt forslag om å bygge en bro lansert. Broen skulle gå fra byen Fulham til byen Putney. Flere forslag til hvordan broen skulle se ut ble vurdert, og valget falt på Sir Jacob Ackworths forslag. Thomas Philips fikk oppdraget med å bygge broen. Byggingen tok kun åtte måneder. I 1729 ble broen, med navnet Fulham Bridge, åpnet.

Broen var av tre og hadde en lengde på 234 meter. Av 26 bueåpninger var den midtertste gjort stor nok til at båter kunne passere under broen. Broen var privateid, og kryssing av broen var avgiftsbelagt. På midten av 1800-tallet oppsto det etter hvert misnøye med broen. Det var vanskelig for båter å passere under, og det tok ofte lang tid å krysse broen, blant annet på grunn av økt befolkning i området. En utvidelse av broen i 1872 gjorde forholdene bedre for båttrafikken, men problemet med trengsel på broen vedvarte. I 1880 ble flere broer, blant annet Fulham Bridge, kjøpt av det offentlige og gjort avgiftsfrie. I en påfølgende tilstandsrapport utarbeidet av Sir Joseph Bazalgette, sjefsingeniør i Metropolitan Board of Works, fremgikk det at broen var i svært dårlig stand. Planer ble således lagt for å rive broen, og bygge en ny.


== Nåværende bro ==
Den nye broen ble utformet av Sir Joseph Bazalgette, som også bygget Hammersmith Bridge. Broen åpnet i 1886, nå med navnet Putney Bridge. Putney Bridge ble fredet i 1983. Sommeren 2014 ble Putney Bridge stengt for all biltrafikk på grunn av reparasjonsarbeider. Broen er forventet å åpne igjen i oktober 2014. Nærmeste undergrunnsstasjon er Putney Bridge Tube Station, beliggende ved broens nordende. 


== Se også ==
Liste over broer i London


== Referanser ==


== Eksterne lenker ==
Putney Bridge på Where Thames Smooth Waters Glide
Putney Bridge på Structurae
Café Jupiter

«Café Jupiter» er en norsk sang. Melodien ble skrevet av Atle Bakken og Geir Holmsen. Teksten ble skrevet av Trond Brænne. Den var ett av bidragene til Melodi Grand Prix 1982, den norske uttagingen til Eurovision Song Contest 1982 i Harrogate i Storbritannia.
Sangen ble framført på norsk av Freddy Dahl. Den endte på en sjetteplass med 54 poeng.


== Innspilling ==
Freddy Dahl. Utgitt på singlen Talent TS-141 i 1982.


== Referanser ==
Univers (sang)

«Univers» er en norsk sang. Melodi og tekst ble skrevet av Svein Gundersen. Den var ett av bidragene til Melodi Grand Prix 1980, den norske uttagingen til Eurovision Song Contest 1980 i Haag i Nederland.
Sangen ble framført på norsk av Alex. Den endte på en delt tredjeplass med 58 poeng.


== Innspilling ==
Alex. Utgitt på singlen Polydor 2052 181 i 1980. Arrangert av David Chocron og Svein Gundersen. Produsert av Svein Gundersen.


== Referanser ==
Trikhonidasjøen

Trikhonidasjøen (gresk: Λίμνη Τριχωνίδα - Limni Trikhonida) er den største naturlige innsjøen i Hellas. Den har et areal på 98,2 km² og ligger i prefekturet Etoloakarnania sørøst for byen Agrinio.
Innsjøen ligger i et område med middelhavsklima. Den er en varm monomiktisk innsjø; om sommeren er vannet lagdelt med varmt vann øverst, men om vinteren har alt vann samme temperatur slik at vannmassene sirkulerer fra bunn til overflate. Det er lite fosfor og nitrogen i vannet, og den klassifiseres som en næringsfattig innsjø.
Nedbørfeltet på 215 km² er et karstlandskap der grunnen består av kalkstein, og det er lite overflatevann renner til innsjøen. Vannstanden har en årlig svinging på ca. én meter, noe som skyldes variasjoner i underjordiske vannstrømmer, fordamping om sommeren og uttak til kunstvanning.Trikhonidasjøen ligger i en graben, der jordskorpa synker inn. Innsjøen kan være svært gammel, kanskje fra midtre eller sen pliocen. Den har tidligere vært større, slik at den hang sammen med Lysimakhiasjøen i vest. Innsjøen er dyp, gammel og har mange ulike habitater, som tette bestander av makrofytter, steinete strender og undervannskilder der grunnvann strømmer opp. Dette gjør at det finnes mange endemiske arter i innsjøen.
Det er minst 24 sneglearter og ni muslingarter i innsjøen. Åtte av disse bløtdyrartene finnes bare i Trikhonidasjøen og Lysimakhiasjøen. Det er to endemiske fiskearter, tangkvabben Salaria economidisi og kutlingen Economidichthys trichonis. Fiskearter med en litt større utbredelse er Luciobarbus albanicus, Rutilus panosi, Scardinius acarnanicus, Tropidophoxinellus hellenicus, Cobitis trichonica, gresk malle (Silurus aristotelis) og Economidichthys pygmaeus. Det vidt utbredte liten stripefisk (Atherina boyeri) finnes også.


== Referanser ==


== Eksterne lenker ==
(en) Lake Trichonida – kategori av bilder, video eller lyd på Commons
Martin Blekkerud

Martin Blekkerud (født 7. august 1975 på Hønefoss) er en norsk journalist, redaktør og tidligere friidrettsutøver for Moss Idrettslag. Han har tre NM-bronser på 200 meter, og tre NM-gull på 4x100 meter stafett fra 1990-tallet. Sammen med Birger Hermansen, Jørn Tollefsen og Geir Moen, innehar han den norske rekorden for klubblag på 4x100 meter stafett med tiden 40.40, som ble satt under NM i stafetter i Ørsta i 31. mai 1997.Han er tidligere sportsjournalist, og har jobbet som journalist i magasinet Mann. Han vant «Årets feature 2015» under Nordiske Mediepriser for saken «Når mørket faller», publisert i Det Nye.
Blekkerud har jobbet som redaktør og prosjektleder for bokforlaget Pilar og driver podkasten Pappatrenerne - en podkast om barneidrett sammen med Eirik Øiestad.Han var gitarist i det nå oppløste rockebandet The Killing Cure. I 2018 ga han ut albumet Gravity Always Wins under artistnavnet Blacklights.


== Referanser ==
MATE ROV Competition

MATE ROV Competition er en internasjonal konkurranse for ingeniørstudenter arrangert av Marine Advanced Technology Education  i samarbeid med industribedrifter og høyprofilerte ingeniører. Formålet med konkurransen er å designe, utvikle, bygge og teste en fjernstyrt undervannsfarkost.
MATE ROV Competition 2014 ble avholdt 26.-28. juni ved Tunder Bay National Marine Sanctuary i Alpena, Michigan. 


== Bedømming ==
ROVene blir vurdert av spesialister fra subseaindustrien og andre industrier i følgende kategorier (maksimal poengsum i parentes) :

Oppdrag (300)
Technical report (100)
Engineering Evaluation (100) points
Poster display (50)
Safety (30)
Mediedekning (5)Vinneren av konkurransen er teamet med den høyeste poengsummen av 585 mulige.
Konkurransen krever at studentene ser på seg selv som entreprenører for et firma med MATE som kunde, og skal dermed selge sitt produkt inn i form av engineering evaluations, en salgsplakat og en teknisk rapport. 


== MATE ROV Competition i Norge ==
UiS Subsea fra Universitetet i Stavanger ble i 2014 det første norske laget til å delta i konkurransen. Det endte med en 14.-plass av 30 deltagere i Explorer-class.


== Referanser ==


== Eksterne lenker ==
Konkurransen offisielle nettside
UiS Subseas offisielle nettside
Uta Nickel

Uta Nickel (født 19. juli 1941 i Leipzig) er en tysk økonom og tidligere politiker (SED, senere PDS). Nickel var DDRs finans- og prisminister fra november 1989 til januar 1990.  
Nickel ble i 1960 medlem av SED og studerte ved partiskolen i SED fra 1985 til 1987.
Uta Nickel hadde ulike stillinger, både som ansatt og folkevalgt i Leipzig. Hun tiltrådte Modrowregjeringen i 1989. Nickels avgang kom etter beskyldninger om økonomiske misligheter. Etterforskningen ble senere innstilt. Hun var fra 1990 rådgiver i næringslivet og fra 1991 arbeidet hun som eiendomsutvikler i Leipzig.
Uta Nickel er den hittil (2014) eneste kvinne som har vært i stillingen som tysk finansminister, uansett statsdannelse. 


== Referanser ==
Eiler Macody Lund

Eiler Macody Lund (født 27. juni 1945) er en norsk lokalpolitiker (FrP). Han var byråd for sosial, bolig og områdesatsing i Bergen 2014–2015, deretter byråd for finans, eiendom og eierskap i 2015. Lund er leder for Bergen FrP og har vært medlem av Bergen bystyre siden 2007 og har der sittet i byutviklingskomiteen.Lund har offisersutdanning fra Sjøkrigsskolen i Bergen. Han arbeidet som offiser og løytnant i Sjøforsvaret fra 1969, og har fra 1973 hatt ledende stillinger innenfor shippingbransjen. Han har også innehatt en rekke styreverv.


== Referanser ==
Liste over Danmarks fiskeriministre

Liste over Danmarks fiskeriministre. Fiskeriministeriet ble opprettet i 1947 og innlemmet i Fødevareministeriet i 1996.


== Referanser ==


== Se også ==
Liste over Danmarks matvareministre
Mont-Terrible

Mont-Terrible («Det skrekkelige fjellet») var et av Frankrikes departement under Napoleontiden, med Porrentruy som hovedsted. Departementet ble dannet i 1793 og ble oppløst i 1800. Navnet kom etter det da som et vanlig navn på Mont Terri, en 804 meter høy fjelltopp utenfor Courgenay, som i 1815 tilfalt Sveits.


== Eksterne lenker ==
La Revolution Francais (fransk)
Liste over Danmarks forskningsministre

Liste over Danmarks forskningsministre. Uddannelses- og Forskningsministeriet har eksistert under ulike navn siden 1993.


== Referanser ==
EM i friidrett 2006 – 200 meter menn

Øvelsen 200 meter menn ved EM i friidrett 2006 på Ullevi i Göteborg, Sverige ble avholdt med kvalifiseringen den 9. august og finalen den 10. august 2006.
Obikwelu tok to sprintgull, da han ledet med komfortabelt ut av svingen og holdt avstanden inn til mål. Wissman tok sølv og satte svensk rekord. Devonish saknet farten på slutten og klarte akkurat å holde på tredjeplassen foran belgiske Kristof Beyens.


== Medaljevinnere ==


== Program ==


== Resultater ==


=== Runde 1 ===
Kvalifikasjon: Første 4 i hvert heat (Q) og ellers de 8 raskeste (q) gikk videre til Runde 2.


=== Runde 2 ===
Kvalifisering: De 4 første i hvert heat (Q)  gikk videre til semifinaler.


=== Semifinaler ===
De 4 første i hver semifinale ble direktekvalifisert (Q) til finalen.


==== Semifinale 1 ====


==== Semifinale 2 ====


=== Finale ===


== Eksterne lenker ==
Resultater
Erich Nagel

Erich Nagel (født 1908, død 1971) var en tysk kunstner som fikk verk beslaglagt som Entartet under naziregimets utrenskingsaksjoner for å fremme en germansk kunst. Verket Fischerboote (akvarell) har beslagnummer 12278 fra Berlins nasjonalgalleri.
Kilde: Freie Universität Berlin, Entartete Kunst: Beschlagnahme-Inventar.


== Referanser ==
Victor Place

Victor Thomas Place (født 18. juli 1818 i Corbeil i Frankrike; død 10. januar 1875 i Tungujei ved Iași (Romania) var fransk konsul og arkeolog.


== Liv og virke ==


=== Bakgrunn ===
Victor Place kom fra en velstående borgerlig familie. Etter at faren gikk bankerott i 1834 måtte Victor selv finne måter å bekoste sine studier på. Har virket som répétiteur ved collège de l'Immaculée-Conception i Vaugirard, og studerte ved lycée Henri-IV og École de droit. Han fikk juridisklisensiat i 1839.


=== Konsulatstjeneste ===
Han trådte inn i den franske konsulærvesen i 1840. Der ble han lagt merke til for sin matematiske viten, og særlig for sin evne til å utarbeide plantegninger. Denne interessen og evnen førte ham til at han fordypet seg innen arkitekturen. I perioden 1843–1851 virket han ved en rekke konsulater.
Victor Place ble i 1851 fransk konsul i Mosul og fortsatte likesom Jules Oppert og Fulgence Fresnel de av hans forgjenger Paul-Émile Bottas påbegynte utgravninger ved Khorsabad. Place var senere etter hverandre generalkonsul i Jassy, Adrianopel, Calcutta  og New York. 
Place utgav sammen med maleren Félix Thomas det arkeologiske trebindsverket Ninive et L'Assyrie (1866–1869). Den vitenskapelige presisjon som Victor Place deri presiserer sitt arkeologiske arbeide med – trass i enkelte forståelige tolkningsfeil – ble et praktverk ytterligere beriket av ingeniøren Gabriel Tranchards fotograviske dokumentasjonsarbeid. Det ble utgitt 300 eksemplarer av Ministère de la Maison de l’Empereur et des Beaux-Arts, hvorav kun 100 var bestemt for offentlig salg.
Han ble i 1872 avsatt fra sin konsulatspost og dømt til to års fengsel, fordi han hadde tatt seg personlig provisjon ved tilsynet av våpenleveranser til den franske stat. Han var mot slutten av livet fullstendig ruinert, og dro i eksil til Romania, der han døde.


== Skrifter ==
Victor Place, Félix Thomas: Ninive et l'Assyrie. 3 bind, Imprimerie Impériale, Paris, 1867–1870.


== Litteratur ==
B. André Salvini: I: Erich Ebeling, Bruno Meissner, Dietz Otto Edzard (Hrsg.): Reallexikon der Assyriologie und Vorderasiatischen Archäologie. Zehnter Band, Walter de Gruyter, Berlin 2003-2005, ISBN 3-11-018535-0, S. 588.
Maurice L. Pillet: Khorsabad. Les découvertes de V. Place en Assyrie, etc. Paris 1918.
N. Chevalier, B. Lavédrine: Débuts de la photographie et fouilles en Assyrie: les calotypes de Gabriel Tranchand. In: E. Fontan, N. Chevalier, 1994, S. 196-213
E. Fontan, "Félix Thomas (1815-1875), l'architecte providentiel", in E. Fontan, N. Chevalier, 1994, S. 102-115
Ingrid Mellem Mortensen

Ingrid Mellem Mortensen (født 15. mars 1983) er en norsk fysioterapeut og tidligere skøyteløper og fotballspiller.
Hun var 2001–16 fotballspiller for Idrettsforeningen Fløya i Tromsø og tok  bronse i (Toppserien 2004 og Toppserien 2005) og var blant annet lagkaptein i 2011.Mortensen var ungdomsløper for Ishavsbyen SK i sesongene 1987/88–1993/94 og konkurrerte for Tromsø SK i sesongene 1994/95–1999/2000.Hun ble nominert til årets «Tromsøværing» i avisa iTromsøs kåring i 2010.Mortensen har studert i USA og er utdannet fysioterapeut og ansatt i Olympiatoppen Nord som ligger i Tromsø under hennes lagvenninne Trine Lise Andersen.


== Personlige rekorder i skøyteløp ==


== Referanser ==


== Eksterne lenker ==
(no) Ingrid Mellem Mortensen – Norges Fotballforbund 
(de) Ingrid Mellem Mortensen – Soccerdonna 
(en) Ingrid Mellem Mortensen – Speedskatingbase.eu 
(en) Ingrid Mellem Mortensen – SpeedSkatingNews.info FotballIngrid Mellem Mortensen på fotball.no (ikke fullstendig oversikt)
Ingrid Mellem Mortensen på altomfotball.no (ikke fullstendig oversikt)
Ingrid Mellem Mortensen Spiller-profil på www.floya.no, med spillerutsagn fra medspillerne i Fløya.
Henri Frankfort

Henri Frankfort (født 24. februar 1897 i Amsterdam; død 17. juli 1954 i London) var en nederlandsk  [arkeolog, assyriolog og egyptolig.
Henri Frankfort studerte historie, arkeologi og arabisk. I 1922 var han med på utgravninger i Egypt. Deretter var han på forskningsreiser i 1922 og 1924/25 på Balkan og i Midtøsten. Mellom 1925 og 1929 var han med på utgravninger i  Amarna, Abydos og Armant. Fra 1929 til 1937 ledet han utgravningene for Oriental Institut (Chicago) i Mesopotamia, blant annet i Dur Šarrukin. 
I 1938 begynte han sin virksomhet innen undervisningen. Den førte ham til Chicago og London. Henri Frankfort var også fra 1949 til 1954 direktør for Warburg Institute ved University of London.


== Verker i utvalg ==
Kingship and the Gods, Chicago 1948
Frühlicht des Geistes. Wandlungen des Weltbildes im alten Orient (mit Peter Dülberg), Kohlhammer, Stuttgart 1954
Alter Orient - Mythos und Wirklichkeit, Kohlhammer, Stuttgart - Berlin - Köln - Mainz, 2. Aufl. 1981 ISBN 3-17-007220-X


== Referanser ==


== Eksterne lenker ==
(de) Verk av og om Henri Frankfort i katalogen til det tyske nasjonalbiblioteket
Dictionary of Art Historians
Eugène Flandin

Jean-Baptiste Eugène Napoléon Flandin (født 18. august 1809 i Napoli, død 29. september 1876 eller 1889 i Tours) var en fransk maler og tegner.
Flandin besøkte på begynnelsen av 1840-tallet Persia og Assyria (1843-44 sammen med Paul Botta), og gjorde seg kjent ved sine tegninger til atskillige praktverk: Voyage en Perse (1843-54 med Pascal Coste), Monuments de Ninivé (1847-50, med Botta) og L'Orient (1856-64).


== Flandins publikasjoner ==
«Voyage archéologique à Ninive: l’architecture assyrienne,» i Revue des Deux Mondes, N.S. 10, 1845a, pp. 1081–1106.
«Voyage archéologique à Ninive: la sculpture assyrienne», Revue des deux Mondes, N.S. 11, 1845b, pp. 88–111.
Monument de Ninive [sic], découvert et décrit par M. P. E. Botta; mesuré et dessiné par M. E. Flandin, 5 bind, Paris, 1849-50.
Skildringer av hans reiser i Persia, i Revue des deux Mondes, Nouvelle période 7, 1850, pp. 114–41, 413-33; 10, 1851, pp. 651–81; 11, 1851, pp. 965–1000; 12, 1851, pp. 585–626; 15, 1852, pp. 1111–42.
Voyage en Perse de MM. Eugène Flandin, peintre, et Pascal Coste, architecte…, 1 vol. and atlas of plates and maps in 4 vols, Paris, 1843-54; 2 vols. and atlas in 6 vols., Paris, 1851-54.
«Reports on the Herat crisis and Anglo-Persian War of 1856-57» i Revue des deux Mondes, Seconde période 7, 1857, pp. 674–97 og i L’illustration, no. 730, 21. februar 1857, pp. 115–18; no. 731, 28. februar 1857, pp. 131–34; no. 731, 21. mars 1857, pp. 179–82.
«Voyage en Mésopotamie», 1840-42,” i Le Tour du Monde, 1861, 2e semestre, pp. 49-80; 1863, 1er semestre (plates only), pp. 305-36. L’Orient, 4 vols., Paris, 1853-67.
«Histoire des Chevaliers de Rhodes», Tours, 1864; 2. opplag Tours 1867 (in quarto); 3. opplag. Tours, 1873
Online bøker på fransk


== Eksempler fra verket Voyage en Perse ==

		
		
		
		
		
		


== Flandins bilder i museer ==
Le pont des soupirs à Venise, Musée d'Auch.
Intérieur d'atelier, Musée de Caen.
Vue prise à Tripoli de Syrie, Musée de Lille.
Vue de Bagdad, Musée de Marseille.
Entrée des caveaux de Venise, Musée de la Roche-sur-Yon.
Vue d'Athènes, Musée de Rouen.
Entrée de l'armée française à Alger le 5 juillet 1830, Musée de Versailles.
“Palais du Bey Constantine” Algerien 1837, Musée Historique de Versailles.
Ispahan, Meidan-i-Shah, Victoria & Albert Museum, London [1]
Ispahan - Cour intérieure de la grande Mosquée, Victoria & Albert Museum, London


== Referanser ==


== Litteratur ==
Angelika Leitzke: Das Bild des Orients in der französischen Malerei. Von Napoleons Ägypten-Feldzug bis zum Deutsch-Französischen Krieg. Tectum Verlag, Marburg 2001, ISBN 3-8288-8267-6 (Zugleich: Greifswald, Univ., Diss., 2000).
Eugéne Flandin, Pascale Coste: Voyage en Perse. Adamant Media Corporation, Boston MA 2002, ISBN 1-4212-2843-2 (Tome 1), ISBN 0-543-88548-8 (Tome 2), Faksimile-trykk av originalutgaven fra forlaget Gide et J. Baudry, Paris 1851.


== Eksterne lenker ==
(en) Eugène Flandin – kategori av bilder, video eller lyd på Commons 
Voyage en Perse i NYPL Digital Gallery
NYPL “Monument de Ninive"
Vergleich Passargarde und Zeichnung Flandin 1841
Garnisons Kirkegård

Garnisons Kirkegård er en begravelsesplass på Dag Hammerskjölds Allé i København.
Kirkegården har tilknytning til det danske militærets historie, men mange sivile kjente dansker hviler også her.Den ble anlagt som kirkegård etter dekret av Frederik III i 1664, men den offisielle innvielsen fant sted 13. juli 1671. Kirkegården ble kalt Soldaterkirkegården.


== Kjente personer begravet på Garnisons Kirkegård ==
Christian Henrik Arendrup
Johannes Bjerg
Carl Bonnesen (nedlagt)
Georg Carstensen
Tage la Cour (fellesgrav)
Olaf Rye
Anton Frederik Tscherning
Eleonore Tscherning


== Referanser ==


== Eksterne lenker ==
(da) Offisielt nettsted 
(en) Garnisons Kirkegård – kategori av bilder, video eller lyd på Commons